പൗരന്മാര് കാബൂള് വിമാനത്താവളത്തിലേക്ക് പോകുന്നത് വിലക്കി അമേരിക്കയും ബ്രിട്ടനും അഫ്ഗാനിസ്താനില് താലിബാന് നിയന്ത്രണം ഏറ്റെടുത്ത് ഒരാഴ്ച പിന്നിടുമ്ബോള് വിദേശികളും സ്വദേശികളുമായ ആയിരക്കണക്കിന് ആളുകളാണ് രാജ്യം വിടാന് ശ്രമിച്ചുകൊണ്ടിരിക്കുന്നത്. ഇതിന്റെ പശ്ചാത്തലത്തില് സുരക്ഷാകാരണങ്ങള് ചൂണ്ടിക്കാട്ടി അഫ്ഗാനിസ്താനിലെ തങ്ങളുടെ പൗരന്മാര്ക്ക് മുന്നറിയിപ്പ് നല്കിയിരിക്കുകയാണ് അമേരിക്കയും ബ്രിട്ടനും. കാബൂള് വിമാനത്താവളത്തിലേക്ക് യാത്ര ചെയ്യരുതെന്നാണ് തങ്ങളുടെ പൗരന്മാര്ക്ക് ഇരുരാജ്യങ്ങളും നല്കിയിരിക്കുന്ന നിര്ദേശം. കാബൂള് വിമാനത്താവളത്തില് പോകരുതെന്ന് പൗരന്മാരോട് നിര്ദേശിച്ച് യു.എസും ബ്രിട്ടനും. വിമാനത്താവളത്തില് സുരക്ഷാ ഭീഷണിയുണ്ടെന്ന് അമേരിക്കയും ബ്രിട്ടനും മുന്നറിയിപ്പ് നല്കി. വിമാനത്താവളത്തിലെ കവാടങ്ങളിലുള്ളവര് ഉടന് തിരികെ പോകണമെന്ന് യു.എസ്. എംബസി അറിയിച്ചു. നിരവധി പേര് കാബൂള് വിമാനത്താവളത്തില് എത്തിയ സാഹചര്യത്തിലാണ് കര്ശന മുന്നറിയിപ്പ്. കഴിഞ്ഞ 24 മണിക്കൂറിനിടെ 19,500 അഫ്ഗാനില് നിന്ന് അമേരിക്കയില് എത്തിച്ചതായി പെന്റഗണ് വെളിപ്പെടുത്തി. Read Also : അഫ്ഗാനില് നിന്നെത്തുന്നവര്ക്ക് ഇവിസയില് ഇളവ് നല്കാനാവില്ല: കേന്ദ്രം താലിബാന് നിയന്ത്രണം ഏറ്റെടുത്ത ശേഷം കഴിഞ്ഞ ദിവസങ്ങളിലായി കടുത്ത ചൂടും പൊടിയും വകവെക്കാതെ സ്ത്രീകളും കുട്ടികളും ഉള്പ്പടെ ആയിരക്കണക്കിന് പേരാണ് കാബൂള് വിമാനത്താവളത്തിലേക്ക് രാജ്യം വിടാനുള്ള വിമാനം തേടി എത്തുന്നത്. യാത്രാ രേഖകളില്ലാതെ വിമാനത്താവളത്തിലേക്ക് യാത്ര ചെയ്യുന്നവരെ വഴിയില് തടഞ്ഞ് വീട്ടിലേക്ക് മടങ്ങിപ്പോകാന് താലിബാന് ആവശ്യപ്പെടുന്നുണ്ട്. കഴിഞ്ഞ ഞായറാഴ്ച മുതല് റണ്വേയിലും പരിസരത്തുമായി കുറഞ്ഞത് 12 പേരെങ്കിലും കൊല്ലപ്പെട്ടിട്ടുണ്ടെന്നാണ് നാറ്റോയും താലിബാനും അറിയിക്കുന്നത്. കാബൂള് വിമാനത്താവളത്തിലെ കവാടങ്ങള്ക്ക് പുറത്ത് സുരക്ഷാ ഭീഷണികള് നിലനില്ക്കുന്നതിനാല്, യുഎസ് സര്ക്കാര് പ്രതിനിധികളുടെ വ്യക്തിഗത നിര്ദ്ദേശം ലഭിക്കാത്തപക്ഷം വിമാനത്താവളത്തിലേക്ക് യാത്ര ഒഴിവാക്കാന് ഞങ്ങള് യു.എസ്. പൗരന്മാരോട് നിര്ദ്ദേശിക്കുന്നു, യു.എസ്. എംബസി വക്താവ് അറിയിച്ചു. Read Also : അഫ്ഗാന് പൗരന്മാര് രാജ്യം വിടരുതെന്ന് താലിബാന് യുഎസ് സൈന്യം 31നകം രാജ്യം വിടണമെന്നും മുന്നറിയിപ്പ് പൗരന്മാര് കാബൂള് വിമാനത്താവളത്തിലേക്ക് പോകുന്നത് ബ്രിട്ടനും വിലക്കിയിട്ടുണ്ട്. സുരക്ഷാഭീഷണി തള്ളിക്കളയാനാവില്ലെന്നും രാജ്യത്ത് നിന്ന് പോകാന് ശ്രമിക്കുന്ന ആളുകള്ക്ക് ഈ ആഴ്ചയോടെ തന്നെ അതിനുള്ള സാഹചര്യം മെച്ചപ്പെടുത്തുമെന്നും വാര്ത്താ ഏജന്സിയായ റോയിട്ടേഴ്സിനോട് സംസാരിച്ച ഒരു താലിബാന് പ്രതിനിധി പറഞ്ഞു. Story Highlight: US Britain advises citizen